носители на генетично неблагоприятни характеристики, свинете не трябва да бъдат носители на алела Rn-.
 Месото, използвано за производството на „Pâté de Campagne Breton“, трябва да е добито от свински кланични трупове с тегло над 80 kg. Не се използват кланични трупове, които са прекалено леки, с ниско хранително и технологично качество.
 С цел да бъдат ограничени стресовите състояния, които са вредни за качеството на месото и сланината, животните не трябва да са чувствителни на халотан, а между разтоварването им кланицата и заколването им се спазва минимален срок на изчакване от два часа.
 3.4. Фураж (само за продукти от животински произход)
 В спецификацията не се посочват специални изисквания.
 3.5. Специфични етапи на производството, които трябва да бъдат извършени в определения географски район
 Производството на „Pâté de Campagne Breton“ се осъществява в географския район.
 3.6. Специфични правила за рязане, настъргване, опаковане и др.
 „Pâté de Campagne Breton“ се представя:
 —
 в прясно състояние, опакован в керамични съдове във фолио, в модифицирана среда или във вакуум,
 —
 в прясно състояние, за продажба на килограм на мястото на производство,
 —
 в прясно състояние, нарязан на резени и опакован във фолио, в модифицирана среда или във вакуум, за продажба на самообслужване,
 —
 асептично консервиран и опакован в метални кутии, стъклени купички или бурканчета.
 Теглото на продукта е между 40 g и 10 kg.
 3.7. Специфични правила за етикетиране
 Върху етикетите трябва да са посочени следните данни: името на ЗГУ „Pâté de Campagne Breton“, името и адресът на сертифициращия орган и евентуално колективната му сертифицираща марка съгласно определените правила за използване, както и логото за ЗГУ на Европейския съюз.
 4. Кратко определение на географския район
 Географският район е традиционната зона на производство на този продукт. Районът включва цялата територия на следните департаменти: Côtes-d’Armor, Finistère, Ille-et-Vilaine, Loire-Atlantique и Morbihan.
 5. Връзка с географския район
 5.1. Специфична характеристика на географския район
 Историческата област Бретан съответства на традиционната зона на производство на пастета „Pâté de Campagne Breton“. Традициите в областта на колбасарството в Бретан съществуват от векове. През ХVI в., когато Бретан била херцогство, бретонските семейства колели отглежданите от тях свине и правели свои собствени колбасарски изделия и солени месни специалитети.
 Бретонците се възползвали от тази специфична особеност чрез производството на редица видове колбасарски изделия, и по-специално на пастета „Pâté de CampagneBreton“, като по този начин оползотворявали карантиите и остатъците от месо, добити при транжирането на свинете.
 5.2. Специфична характеристика на продукта
 Специфичната характеристика на „Pâté de Campagne Breton“ се основава на характерно качество и на специални умения, както и на репутацията.
 А. Характерно качество
 Сред съставките на „Pâté de Campagne Breton“ са черен дроб, врат, кожа и евентуално годните за консумация части от главата или сърцето. Черният дроб, считан за „благороден“ орган, придава на пастета аромат, цвят, мазна консистенция и особен вкус. Вратът, варената кожа и лукът са три други задължителни традиционни съставки на „Pâté de Campagne Breton“, които също допринасят за специфичните органолептични характеристики на продукта. Лукът, който присъства в повечето от традиционните рецепти на Бретан, служи за овкусяване.
 Черният дроб, постното месо и сланината трябва да